《眼儿媚（王漕赴介庵赏梅）》
宋代·赵彦端

黄昏小宴史君家。梅粉试春华。暗香素蕊，横枝疏影，月淡风斜。

更饶红烛枝头挂，粉蜡斗香奢。元宵近也，小园先试，火树银花。

作者简介：赵彦端（1121~1175）字德庄，号介庵，汴人。工为词，尝赋西湖谒金门词，有“波底夕阳红湿”之句。高宗喜曰：“我家裹人也会作此”！……乾道、淳熙间，（公元一一七四年前后）以直宝文阁知建宁府。终左司郎官。彦端词以婉约纤秾胜，有介庵词四卷，及介庵集十卷，外集三卷，均《宋史艺文志》并行于世。